สวัสดีค่ะ 1.ดิฉันอายุ 49 ปี ประจำเดือนไม่มา 4 ปี แล้ว ก่อนหน้านี้ฉีดยาคุมแบบรายเดือนฉีดทุกเดือนค่ะ (เข็มสุดท้ายฉีดเมื่อวันที่ 26 สิงหาคม 2557) จนกระทั่งเมื่อวันที่ 23 กันยายน 2561 ที่ผ่านมานี้มีเพศสัมพันธ์แบบไม่สอดใส่ ขอถามว่าจะท้องได้ไหมค่ะ 2.ถ้านิ้วฝ่ายหญิงเปื้อนอสุจิฝ่ายชาย แล้วมาโดนช่องคลอดฝ่ายหญิงแบบนี้ทำให้ท้องได้หรือเปล่า
สวัสดีค่ะ BallBall,การมีเพศสัมพันธ์แบบไม่สอดใส่ โอกาสที่จะตั้งครรภ์นั้นไม่น่าเกิดขึ้นได้ ส่วนการที่นิ้วเปื้อนอสุจิ แล้วมาโดนบริเวณปากช่องคลอด โอกาสที่จะตั้งครรภ์อาจมีได้ แต่ก็ถือว่าน้อยอย่างยิ่ง เพราะปริมาณอสุจิที่น้อย อีกทัั้งไม่ได้เข้าสู่ปากมดลูกโดยตรงแบบการหลั่งภายในนอกจากนี้แล้วโอกาสตั้งครรภ์ในผู้หญิงอายุ 49 ปีนั้น แม้จะมีเพศสัมพันธ์แบบสอดใส่และหลั่งภายในช่องคลอด โอกาสก็มีเพียงน้อยกว่า 1% ค่ะสำหรับการที่ประจำเดือนขาดหายไป 4 ปีนั้น น่าจะเกิดจากการเข้าสู่วัยหมดประจำเดือนหรือวัยทองซึ่งสามารถพบได้ในช่วงอายุ 49 ปีค่ะ ซึ่งในบางรายอาจเกิดอาการต่างๆ ร่วมด้วยเช่น ร้อนวูบวาบ ช่องคลอดแห้ง นอนไม่หลับ อารมณ์แปรปรวน เป็นต้น